Barna som styrtet i døden
Fra 10.000 meters høyde var passasjerer og mannskap sjanseløse da en rakett traff passasjerflyet til Malaysia Airlines torsdag ettermiddag.Nederland: 192 (én person hadde delt nederlandsk og amerikansk statsborgerskap) Malaysia: 44 (blant dem 15 besetningsmedlemmer og to spedbarn) Australia: 27 Indonesia: 12 (blant dem et spedbarn) Storbritannia: 10 (blant dem én med delt britisk og sørafrikansk statsborgerskap) Tyskland: 4 Belgia: 4 Filippinene: 3 Canada: 1 New Zealand: 1 Totalt: 289 Kilde: Malaysian Airlines Trolig rakk de aldri å utveksle et eneste ord, eller tenke en eneste tanke, da passasjerflyet ble skutt ned over Øst-Ukraina. Om det ble oppfattet noe i flyet kommer trolig frem i nær fremtid etter at den svarte boksen trolig ble funnet søndag. Lille Kaela Goes var 21 måneder gammel og på vei hjem til Kuala Lumpur sammen med faren Paul Goes og moren Shuba Jaya, etter et besøk hos jentas besteforeldre.Det ble hennes første og siste møte med farens foreldre i Nederland. Skuespillermoren hennes Jaya Shuba døde to dager etter 38-årsdagen, ifølge Daily Star. På Facebook sørger en hel verden. En nær venn skriver til Jaya: - Du var for ung til å ta farvel med oss  du var så lykkelig i ekteskapet  så mange drømmer og ting du skulle oppnå  og du hadde et nydelig barn som skulle fargelegge livet deres. Toppadvokaten John Allen var en av ti briter som mistet livet. Han tok med seg sine tre sønner og kone i døden da flyet eksploderte.På et av de første videoklippene som kom fra vrakområdet ble navn og bilder i flere pass filmet. Barneansiktene til Allard (16) var blant dem. Også lillebroren Jeoren mistet livet. De tre australske søsknene Mo (12) Evie (10) og Otis (7) døde sammen med bestefar Nick Norris (68). De reiste motsatt vei av de fleste passasjerene - hjem til Australia etter sommerferie i Nederland. Fordi de ønsket at ungene ikke skulle gå glipp av en eneste skoledag, sendte foreldrene dem i forveien sammen med bestefar Nick Norris på MH17. - Jeg snakket med ham før han gikk på flyet for å finne ut når de dro og fortalte at jeg var glad i ham og jeg ville se ham når de kom hjem, sier Norris' datter Natalia Gemmell til PerthNow. Det var flere søsken på flyet, blant dem fire i familien Bintambi fra Malaysia. I tillegg til 13 år gamle Afruz og søsteren Marsha (15), omkom Afzal og Afif, begge 19 år gamle. - En av de hyggeligste gutta Bankmannen Andrew Hoare (59) fra Storbritannia var på vei til Malaysia med kona Estelle og sønnene Jasper og Friso. - Estella var vakker, intelligent, snakket fem språk flytende, og hadde en veldig smittende latter. Jasper hadde en strålende unge sinn og Friso var en talentfull musiker og fredsskaper. De gjorde hyppige besøk til både Nederland og England for å holde kontakten med alle grener av familie og venner, uttalte familien i en pressemelding lørdag kveld, ifølge The Independent. Bursdagsfeiring blir minnestund 59-åringens bror, Hugo Hoare, forteller til den engelske avisa at familien planla jubielumsbursdag for Andrew Hoare om et par ukers tid - en samling som nå blir en minnestund. - Den beste måten å beskrive ham er lojal Han er en av de hyggeligste gutta du noensinne kunne møtes Hans smil kunne lyse opp et rom Han var bare en veldig deilig, familie-orientert mann, sier broren.
Blant de 298 om bord på katastrofeflyet, var det 80 barn. Mange av dem døde sammen med sine søsken og foreldre.